
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση της ιδιωτικής οδού στο 530 Ο.Τ. ότι υπάρχει πριν από 
το έτος 1923 στην Καλαμάτα Ν. Μεσσηνίας. 

Καθορισμός ορίων, όρων και περιορισμών δόμησης στον οικισμό 
Πασχαλιά του Ν. Ξάνθης. 

Καθορισμός ορίων, όρων και περιορισμών δόμησης στον οικισμό 
Κομνηνά του Ν. Ξάνθης. 


1 

2 

3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 4111 ( 1 ) 

Αναγνώριση της ιδιωτικής οδού στο 530 Ο.Τ. ότι υπάρχει πριν από το 
έτος 1923 στην Καλαμάτα Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: α) της παρ. 4 του άρθρου 20 του από 17.7.23 Ν. 
Λ/τος «περί σχεδίων πόλεων, κωμών και συνοικισμών του Κράτους και 
ανεγέρσεως αυτών», β) του Ν. 3200/55 «περί διοικητικής αποκεντρώ- 
σεως», όπως έχει συμπληρωθεί και τροποποιηθεί μεταγενέστερα με το 
532/70 Ν.Δ., γ) το 712/70 Β.Δ. «περί καθορισμού των διατηρού¬ 
μενων υπέρ του Υπουργού Δημ. Έργων αρμοδιοτήτων», που εκδόθηκε 
σ εκτέλεση του 532/70 Ν.Δ. όπως αυτά τροποποιήθηικαν και συμπλη¬ 
ρώθηκαν με τα 677/71 και 198/72 Β. Δ/τα. 

2. Την από 29.8.86 αίτηση Κοτσόβολου Αθαν. και Μηλιάς με την 


οποία ζητά την έκδοση αποφάσεως για την οδό στο 530 Ο.Τ. που έχει 
σχηματισθεί πριν από το έτος 1923. 

3. Τους ακόλουθους τίτλους ιδιοκτησίας στους οποίους αναφέρεται η 
υπόψη οδός: α) Το 9833/1920 συμβόλαιο του Συμβολαιογράφου Κα¬ 
λαμάτας Επαμ. Μιχούνη, β) το 1868/71 συμβόλαιο του Συμβολαιο¬ 
γράφου Καλαμάτας Νικ. Καραμήτσου, γ) το 1318/71 συμβόλαιο του 
Συμβολαιογράφου Καλαμάτας Βασ. Στασινόπουλου, δ) το 16325/ 
1954 συμβόλαιο του Συμβολαιογράφου Καλαμάτας Χαρ. Δαμουρά. 

4. Το υπ’ αριθ. 5594/3716/18.8.86 έγγραφο του Δήμου Καλα¬ 
μάτας ότι η οδός αυτή προϋπάρχει του έτους 1923. 

5. Το από Ιούλιο 1986 τοπογραφικό διάγραμμα του Αρχ/να μηχ/- 
κού Γεωργίου Λουμάκη. 

6. Την από 10.3.87 πράξη 3η, θέμα 3ο, του Νομαρχιακού Συμβου¬ 
λίου ΠΕ.ΧΩ.Δ.Ε. Ν. Μεσσηνίας, αποφασίζουμε: 

Αναγνωρίζουμε ότι η οδός στο 530 Ο.Τ. που έχει σχηματισθεί με ιδι¬ 
ωτική πρωτοβουλία, προϋπήρχε του από 17.7.23 Ν. Δ/τος μετά την 
ισχύ του οποίου δεν έδινε καμιά αύξηση του αρχικού κοινόχρηστου χώ¬ 
ρου. 

Η ανωτέρω οδός βρίσκεται μέσα στο εγκεκριμένο σχέδιο πόλης της 
Καλαμάτας όπως φαίνεται στο από Ιούλιο 1986 τοπογραφικό διά¬ 
γραμμα του Αρχ/να Μηχ/κού Γεωργίου Λουμάκη, το οποίο έχει θεω¬ 
ρηθεί από την Προϊσταμένη του ΤΠ και ΠΕ της Νομαρχίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Καλαμάτα, 22 Μαΐου 1987 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 

Αριθ. 1401 (2) 

Καθορισμός ορίων, όρων και περιορισμών δόμησης στον οικισμό Πα¬ 
σχαλιά του Ν. Ξάνθης. 

Ο ΝΟΜΑΡΧΗΣ ΞΑΝΘΗΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/ 
3.5.1985 ) «περί τρόπου καθορισμού ορίων οικισμού της Χώρας, κατη¬ 
γορίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Τα πληθυσμιακά στοιχεία της τελευταίας απογραφής του Κράτους 
τηςΕΣΤΕ. 

5. Τις αριθ. 7/86, 9/86 γνωμοδοτήσεις του Συμβουλίου Χ.Ο.Π. 
του Νομού. 

6. Την 51/85 απόφαση του Κοινοτικού Συμβουλίου Πασχαλιάς, 
αποφασίζουμε: 

Ι.Α. Κατατάσσουμε τον οικισμό Πασχαλιά στις παρακάτω κατηγο¬ 
ρίες: Α3, Β3, Γ2, Δ1, Ε1. 

Β. Καθορίζουμε τα όρια του οικισμού Πασχαλιά του Ν. Ξάνθης με τα 
στοιχεία 1, 2, 3,... 25, 26, 1 όπως αυτά φαίνονται στο.συνοδευτικό της 
παρούσας σχεδιάγραμμα με κλίμακα 1:5.000, που αποτελεί αναπό¬ 
σπαστο μέρος της απόφασης αυτής και συντάχθηκε βάσει στοιχείων 
χαρτών και επιτόπου ελέγχου. Βάζουμε ως προϋπόθεση η ακριβής υλο¬ 
ποίησή τους να γίνει με τη φροντίδα της Κοινότητας. 

Π. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 


Α. Γενικοί όροι δόμησης: 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. της 24.4.85 ΦΕΚ 181Δ’/3·5·1985 και 
για τον οικισμό Πασχαλιά αρτιότητα γηπέδου 600 τ.μ. 

2. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.1985 ημέρα δημοσίευσης 
του από 24.4.1985 Π. Δ/τος. 

3. Μέγιστο ύψος 7,5 μ. με τα προβλεπόμενα από το άρθρο 5 του Π. 
Δ/τος της 24.4.85. 

Β. Ειδικοί όροι δόμησης: 

Για τον οικισμό Πασχαλιά που ανήκει στην ομάδα Β. 3.3. αποφασί¬ 
ζουμε ως προς τους ειδικούς όρους δόμησης να μην υπάρχει καμιά δέ¬ 
σμευση. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το τμήμα Πολεοδομίας και Π.Ε. της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρων και η 
δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Ξάνθη, 4 Ιουνίου 1987 
Ο Νομάρχης 
ΑΝ. ΜΠΕΡΕΤΑΣ 

Αριθ. 1208 (3) 

Καθορισμός ορίων, όρων και περιορισμών δόμησης στον οικισμό Κο- 
μνηνά του Ν. Ξάνθης, 

Ο ΝΟΜΑΡΧΗΣ ΞΑΝΘΗΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/ 1 
3.5.1985 ) «περί τρόπου καθορισμού ορίων οικισμού της Χώρας, κατη¬ 
γορίες αυτών και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του Τ.Χ.Ο.Π. 

4. Τα πληθυσμιακά στοιχεία της τελευταίας απογραφής του Κράτους 
της ΕΣΥΕ. 

5. Τις αριθ. 7/86, 9/86 γνωμοδοτήσεις του Συμβουλίου Χ.Ο.Π. 
του Νομού, αποφασίζουμε: 

Ι.Α. Κατατάσσουμε τον οικισμό Κομνηνά στις παρακάτω κατηγο¬ 
ρίες: Α3, Β3, Γ1, Δ2, Ε2. 

Β. Καθορίζουμε τα όρια του οικισμού Κομνηνά του Ν. Ξάνθης με τα 
στοιχεία 1, 2, 3, ... 19, 20, 21 όπως αυτά φαίνονται στο συνοδευτικό 
της παρούσας σχεδιάγραμμα με κλίμακα 1:5.000, που αποτελεί ανα¬ 
πόσπαστο μέρος της απόφασης αυτής και συντάχθηκε βάσει στοιχείων 
χαρτών και επιτόπου ελέγχου. Βάζουμε ως προϋπόθεση η ακριβής υλο¬ 
ποίησή τους να γίνει με τη φροντίδα της Κοινότητας. 

II. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης. 

Α. Γενικοί όροι δόμησης: 


1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. της 24.4.85 ΦΕΚ 181Δ'/3·5.1985 *αι 
για τον οικισμό Κομνηνά αρτιότητα γηπέδου 300 τ.μ. με πρόσωπο 14 
μ. στο τμήμα του οικισμού που έχει σχέδιο και αρτιότητα 1.000 τ.μ. στο 
τμήμα του οικισμού χωρίς σχέδιο. 

2. Κατά παρέκκλιση εντός των ορίων του οικισμού θεωρούνται άρτια τα 
γήπεδα με όποιο εμβαδόν είχαν στις 3.5.1985 ημέρα δημοσίευσης του 
από 24.4.1985 Π. Δ/τος. 

3. Μέγιστο ύψος 7,5 μ. με τα προβλεπόμενα από το άρθρο 5 του Π. 
Δ/τος 145/24.4.85. 

Β. Ειδικοί όροι δόμησης: 

Για τον οικισμό Κομνηνά της ομάδας Β. 3.3. αποφασίζουμε ως προς 
τους ειδικούς όρους δόμησης να μην υπάρχει καμιά δέσμευση. 

III. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το τμήμα Πολεοδομίας και Π.Ε. της Νομαρχίας ώστε να 
εξασφαλίζεται η συνέχεια των υπαρχόντων κοινόχρηστων χώρο, ■’ και η 
δημιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Π. Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμο,'ν του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181 Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Ξάνθη, 4 Ιουνίου 1987 
Ο Νομάρχης 
ΑΝ. ΜΠΕΡΕΤΑΣ 


ΑΡΧΙΤΕΚΤΟΝΙΚΗΣ ΑΝΑΓΝΩΡΙΣΗΣ 

ΑΠΟ ΤΟ ΕβΝΙΚΟ ΤΥΠΟΓΡΑΦΕΙΟ 


ΓΝΙΗ ΧΩΡΟΤΑΞ ΙΑΤ 







